**Bod č. Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

15. februára 2012

**Informácia**

**o priebehu pripomienkovania Programu hospodárskeho a sociálneho rozvoja Bratislavského samosprávneho kraja na roky 2014-2020**

Materiál predkladá: Materiál obsahuje:

Ing. Martin Berta CSc. 1. Návrh uznesenia

podpredseda Bratislavského 2. Dôvodová správa

samosprávneho kraja

Zodpovedný:

Mgr. Barbora Lukáčová

riaditeľka Odboru stratégie, územného rozvoja a riadenia projektov

Spracovateľ:

Martin Hakel, BA

vedúci oddelenia stratégie a územného rozvoja

Ing. Martin Bezek

referent oddelenia stratégie a územného rozvoja

Bratislava

Február 2013

**D ô v o d o v á s p r á v a**

31.1.2013 bola ukončená etapa spracovania Programu hospodárskeho a sociálneho rozvoja Bratislavského samosprávneho kraja na roky 2014-2020 (ďalej PHSR BSK 2014-2020). V zmysle ustanovení zákona 24/2006 Z.z. o posudzovaní vplyvov na životné prostredie a o zmene a doplnení niektorých zákonov úrad BSK predložil Správu o hodnotení strategického dokumentu na Obvodný úrad životného prostredia v Bratislave.

**Zároveň týmto procesom PHSR BSK 2014-2020 vstupuje do etapy Pripomienkovania návrhu strategického dokumentu**. Cieľom doteraz realizovaných stretnutí počas etapy Spracovania PHSR BSK 2014-2020 s hlavnými subjektmi regionálneho rozvoja kde patrí ústredná štátna správa, záujmové združenia a asociácie, neštátne organizácie a miestna samospráva bolo získať vstupné informácie a dáta v podobe projektových zámerov a odporúčaní. Realizované stretnutia je možné vidieť v prílohe. Etapa Pripomienkovania návrhu strategického dokumentu vytvára opäť priestor pre široké spektrum subjektov vzniesť odporúčania a pripomienky ku kompletnému návrhu strategického dokumentu.

Počas mesiacov február a marec 2013 bude strategický dokument umiestnený na internetovej stránke úradu BSK, aby sme tak zabezpečili jeho **dostupnosť širokému spektru tak odbornej ako aj laickej verejnosti.** Následne budú mestá a obce požiadané, aby zverejnili odkaz na tento dokument na svojich webových stránkach. Okrem toho budú realizované stretnutia **s miestnou samosprávou** v okresných mestách a v hlavnom meste SR Bratislavy, kde bude **priestor aj pre širokú verejnosť**. Na tieto stretnutia budú zároveň pozvaní zástupcovia miest a obcí. **Odbor stratégie, územného rozvoja a riadenia projektov vytvorí priestor občanom** BSK prostredníctvom verejných prerokovaní v dostupných hodinách počas týždňa na úrade BSK.

Nemenej dôležité bude opätovné **zapojenie subjektov ústrednej štátnej správy, akademickej obce a neziskového sektora**, ktorí sa postavili veľmi aktívne k pripomienkovaniu počas etapy Spracovania PHSR BSK 2014-2020. Táto cieľová skupina bude oslovená emailovou formou, keďže sa osvedčila v predchádzajúcej etape ako veľmi efektívna pre obe strany. Rovnakou formou **budú oslovené združenia a asociácie, ktoré zastupujú podnikateľský sektor**.

V priebehu etapy Pripomienkovania návrhu strategického dokumentu budú realizované individuálne stretnutia podľa potreby a záujmu oslovených subjektov. Veľmi dôležitým prvkom v tejto etape sú **odborné útvary úradu BSK**, ktoré sa aktívne zapájali už v etape Prípravy PHSR BSK 2014-2020.

**Príloha č. 1:**

* Prehľad realizovaných stretnutí počas etapy Spracovania PHSR BSK 2014-2020
* Harmonogram verejných prerokovaní počas etapy Pripomienkovania návrhu strategického dokumentu
* Harmonogram etapy Schvaľovania PHSR BSK 2014-2020

**Príloha č. 2:**

* Prehľad pripomienok podľa jednotlivých častí PHSR BSK 2014-2020 etapy Spracovania PHSR BSK 2014-2020

**Príloha č.1**

**Prehľad realizovaných stretnutí počas etapy Spracovania PHSR BSK 2014-2020**

* **18.10.2012** - boli pozvané obce a mestá nad 2000 obyvateľov okresu Pezinok na mestský úrad Pezinok
* **24.10.2012** -boli pozvané obce a mestá nad 2000 obyvateľov okresu Malacky na mestský úrad Malacky
* **31.10.2012 a 7.11.2012** -boli pozvané obce a mestá nad 2000 obyvateľov spadajúce do Regionálnych rozvojových pólov na úrad BSK
* **15.11.2012** - boli pozvané mestské časti mesta Bratislava na úrad hl. SR Bratislava
* **22.11.2012** - boli pozvané obce a mestá nad 2000 obyvateľov okresu Senec na mestský úrad Senec
* **v priebehu decembra 2012** prebehli individuálne rokovania so záujmovou samosprávou a zástupcami súkromnej sféry
* **7.12.2012** - bol prezentovaný informatívny materiál v Zastupiteľstve BSK
* **7.1.2013 - 14.1.2013** - bola zaslaná Analytická a Strategická časť PHSR pre pripomienkovanie partnerom v regióne
* **7.1.2013 - 14.1.2013** -bola uverejnená Analytická a Strategická časť PHSR na pripomienkovanie občanom BSK
* **15.1.2013** - verejné pripomienkovanie odbornej verejnosti Analytickej a Strategickej časti PHSR BSK 2014-2020
* **16.1.2013** - verejné pripomienkovanie miest a obcí okresu Pezinok na úrade BSK
* **16.1.2013** - verejné pripomienkovanie miest a obcí okresu Malacky na úrade BSK
* **17.1.2013** - verejné pripomienkovanie miest a obcí okresu Senec na úrade BSK
* **17.1.2013** - verejné pripomienkovanie mesta Bratislavy a mestských častí Bratislavy na úrade BSK
* **18.1.2013** - verejné pripomienkovanie verejnosti na úrade BSK
* **28.1.2013** - spoločná komisia Z BSK

**Harmonogram verejných prerokovaní počas etapy Pripomienkovania návrhu strategického dokumentu**

* **05.2.2013** - správa o hodnotení strategického dokumentu (SEA)
* **05.2.2013** - dokument zverejnený na webe BSK na stiahnutie a pripomienkovanie
* **15.2.2013** - informatívny materiál o priebehu verejného prerokovania PHSR na Z BSK
* **február-marec 2013** - verejné prerokovanie v okresoch **(samospráva + občania)**
* **25.2.-7.3.2013** - stanovenie posudkára pre posúdenie správy
* **medzi 06.-08.03.2013** - verejné prerokovanie SEA (jeden deň)
* **3.-15.4.2013** - spracovanie posudku
* **15.4.-30.4.2013** - OÚŽP vypracuje v spoluprácu s orgánom na ochranu zdravia záverečné stanovisko
* **30.4.-10.5.2013** - zverejnenie záverečného stanoviska

**Harmonogram etapy Schvaľovania PHSR BSK 2014-2020**

* **27.5-29.5.2013** - zasadnutie komisií ZBSK
* **21.6.2013 -** predloženie PHSR BSK 2014-2020 na schválenie Zastupiteľstvu BSK

**Príloha č. 2 Pripomienky k Analytickej časti PHSR BSK 2014-2020 spracované počas etapy Spracovania PHSR BSK 2014-2020**

|  |  |  |  |  |  |  |  |
| --- | --- | --- | --- | --- | --- | --- | --- |
| Pôvod pripomienky | Celkom | Akceptované | Neakceptované | Berie sa na vedomie | Počet pripomienkujúcich | Ostatné | Otvorené |
| Odborná verejnosť | 55 | 27 | - | 21 | 3 | 4 | 1 |
| Územná samospráva | 13 | 7 | 1 | 3 | 6 | - | - |
| Štátna správa | 37 | 27 | 2 | 6 | 6 | 2 | - |
| Laicka verejnosť | 0 | 0 | 0 | 0 | 0 | - | - |
| Poslanci BSK | 6 | 3 | 0 | 1 | 1 | - | 2 |
| **Celkom** | **111** | **64** | **3** | **31** | **16** | **6** | **6** |

**Pripomienky k Strategickej časti PHSR BSK 2014-2020 spracované počas etapy Spracovania PHSR BSK 2014-2020**

|  |  |  |  |  |  |  |  |
| --- | --- | --- | --- | --- | --- | --- | --- |
| Pôvod pripomienky | Celkom | Akceptované | Neakceptované | Berie sa na vedomie | Počet pripomienkujúcich | Ostatné | Otvorené |
| Odborná verejnosť | 22 | 4 | - | 18 | 4 | - | - |
| Územná samospráva | 85 | 4 | - | 80 | 3 | - | 1 |
| Štátna správa | 59 | 9 | - | 50 | 8 | - | - |
| Laická verejnosť | 8 | 3 | - | 5 | 1 | - | - |
| Poslanci BSK | 4 | - | - | 4 | 1 | - | - |
| **Celkom** | **178** | **20** | **-** | **157** | **17** | **-** | **1** |

**Pripomienky k Analyticko-strategickej časti PHSR BSK 2014-2020 spracované počas etapy Spracovania PHSR BSK 2014-2020**

|  |  |  |  |  |  |  |  |
| --- | --- | --- | --- | --- | --- | --- | --- |
| Pôvod pripomienky | Celkom | Akceptované | Neakceptované | Berie sa na vedomie | Počet pripomienkujúcich | Ostatné | Otvorené |
| Verené prerokovania | 13 | 9 | 1 | 0 | 39 | - | 3 |
| Odbory ÚBSK | 90 | 62 | 1 | 27 | 6 | - | - |
| Spolu Analyticko-strategická časť | 289 | 84 | 3 | 188 | 33 | 6 | 7 |
| **Celkom** | **392** | **155** | **5** | **215** | **78** | **6** | **10** |